પેલાં બહેન મૂંઝાઇ ગયાં. ત્યાં બાજુના કાઉન્ટરવાળા ભાઇ આ સાંભળીને ઊભા થયા. ‘‘ગૂડ આઇડિયા ! તમારો આઇડિયા હું ચોક્કસ મેનેજમેન્ટને મોકલીશ. અત્યાર સુધી તો અમે ગ્રાહકોને પાસબૂક ભરાવવા બે નંબર પર જાઓ કે ડિપોઝિટની રસીદની ઇન્કવાયરી માટે ચાર નંબર પર જાઓ એમ કહીને મોકલી દેતા હતા. તેને બદલે હવે અમે ગ્રાહકોને કહી દેશું કે બચત ખાતાં માટે અમારાં ગ્રૂપની પેલી બેન્ક પાસે જાઓ, ડિપોઝિટ માટે ગ્રૂપની બીજી બેન્કમાં જાઓ. ત્રણ બેન્કો મર્જર પછી આમ અંદરોઅંદર કામ વહેંચી લેશું. એક જ બેન્ક પર બધો બોજ નહીં. ’’